J e g y z ő k ö n y v

**Készült:** a Bezenye Községi Önkormányzat Képviselő-testületének 2023. június 20. napján 17:00 órakor az önkormányzat tanácstermében megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:01 órakor megnyitja. Megállapítja, hogy az ülés nem határozatképes, mivel a 7 megválasztott képviselőből 2 fő van jelen. Nusser Györgyné, Antonovich Gáspár, Hiltser Mátyás képviselők egyéb elfoglaltságra hivatkozva telefonon jelezték, hogy nem tudnak részt venni az ülésen. Sándor Vincéné e-mailen jelezte, hogy nem tud részt venni az ülésen, indokolás nélkül. Szakos Géza távollétének oka nem ismert. Az ülés jegyzőkönyvének hitelesítésére Kammerhofer Lívia képviselőt kéri fel.

A polgármester javaslatával a képviselő egyetért.

Márkus Erika polgármester elmondja, hogy halaszthatatlan ügyekben kellett volna döntést hoznia a Képviselő-testületnek. Mind a Mosonmagyaróvári Térségi Társulás, mind a Művelődési Ház felújítása fontos kérdés. Jegyzőkönyvbe kívánja rögzíteni, hogy decemberben fogadta el a képviselő-testület a 2023. évi munkatervet a 161/2022. (XII. 14.) határozatával, így a mai időpont mindenki számára ismeretes volt.

Az ülés megtartását 17:03 órakor 15 percre elhalasztja.

Szakos Géza képviselő 17:03 órakor, az ülés elhalasztását követően megérkezett.

Márkus Erika polgármester 17:18 órakor megállapítja, hogy a képviselő-testület nem határozatképes, mivel a 7 megválasztott képviselőből 3 fő van jelen. Megköszöni a megjelenteknek a részvételt, és az ülést 17:19 órakor bezárja.

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítő:

 **Kammerhofer Lívia**

 jegyzőkönyv hitelesítő